
Tokiko Gobernu Batzordeak  2025eko otsailaren 13an, osteguna,  hartutako erabakiaren laburpena. Akordio horren bidez, Kultura Departamenduak ,norgehiagoka prozedura bidez, kudeatutako programen kontura diru laguntzak emateko 2025ko deialdia onartu zen. 

OÑATIKO UDALA

2025eko deialdia, Kultura Sailak - norgehiagoka prozedura bidez - kudeatutako programen kontura diru laguntzak emateko.

Kultura  Batzordeak proposatuta, Tokiko Gobernu Batzordeak, 2025eko otsailak 13an, osteguna, egindako batzordean honako hau erabaki zuen: 

.-Lehenengoa: Onartzea: aipatutako diru laguntzen 2025eko deialdia, guztira 94.600 euroko gastua baimentzea diru laguntza hauek finantzatzeko udal aurrekontuen  “1.0800.480.334.00.01.2025 (355) ” diru ataletik eta bere lotespen mailatik, ondorengo eran : 
A lerroa: Kultur programak eta proiektuak finantzatzeko Dirulaguntzak (guztira lerro honetarako  77.000 euroko gastua baimentzen da).

B lerroa: kultur sormen lanak finantzatzeko Dirulaguntzak (guztira  lerro honetarako 17.600 euroko gastua baimentzen da). 

.- Bigarrena: Deialdia Gipuzkoako Aldizkari Ofizialean argitaratu ondorengo egunetik aurrera kontatzen hasita, hilabeteko epea izango dute interesdunek eskaerak egiteko. 

Azken eguna larunbata, igandea edo jaieguna izango balitz, eskaerak aurkezteko epea hurrengo egun baliodunera  arte luzatuko da. 

.-Hirugarrena: Eskabideak aurkezteko bete beharreko  imprimakiak interesdunen eskura Oñatiko Udaleko web orrian, dirulaguntza atalean egongo dira                                      
(https://www.oñati.eus/eu)."

.-Laugarrena: Diru laguntzak zuritzeko azken egun izango da:

A lerroa: 2025eko azaroak 28, ostirala. 
B lerroa: 2025eko azaroak 28, ostirala. 

Erabaki hau behin betiko da eta amaiera ematen dio administrazio bideari.

Interesdunek erabaki honen aurka zuzenean Administrazioarekiko Auzi Errekurtsoa aurkez dezakete Administrazioarekiko Auzietako Donostiako Epaitegietan, argitaratu eta biharamunetik hasita bi hilabeteko epean.

Hala ere, partikularrek aukera dute horren aurretik Berraztertzeko Hautazko Errekurtsoa aurkezteko Gobernu Juntari, argitaratu eta biharamunetik hasita hilabeteko epean. Hori eginez gero, ezingo da administrazioarekiko auzi errekurtsorik aurkeztu harik eta berraztertzekoaren berariazko ebazpena eman edo ustezko ezespena gertatu arte. Dena dela, egoki iritzitako beste edozein errekurtso aurkez daiteke.

Guztiek jakin dezaten argitaratzen da hori.
Oñatin, 2025eko otsailaren 13a.-Izaro Elorza Arregui, Alkatea. 

